**Hajdúszoboszlói Helyi Választási Bizottság**

**4200. Hajdúszoboszló, Hősök tere 1.**

**Tel.: 52/557-300, fax: 52/557-302.**

**E-mail:** **hvi@hajduszob.hu****,** **polgmhiv@hajduszob.hu**

**Tárgy: nemzetiségi önkormányzati képviselő választására vonatkozó szavazólap adattartalmának jóváhagyása**

**60/2014. (09.15.) HVB határozat**

A Hajdúszoboszlói Helyi Választási Bizottság (a továbbiakban: HVB) a 2013. évi XXXVI. törvény (a továbbiakban: Ve.) 162. § (1) bekezdésében biztosított feladatkörében eljárva a települési nemzetiségi önkormányzati képviselők 2014. évi választására a **német nemzetiségi** önkormányzati képviselők választására vonatkozó **szavazólap adattartalmát a határozat mellékletét képező szavazólap-mintának megfelelően jóváhagyja.**

A választási bizottság szavazólap adattartalmának jóváhagyásával kapcsolatos határozata ellen a Ve. 240. § (1) bekezdése alapján nincs helye fellebbezésnek.

A határozat ellen HVB-hez benyújtott, de a Debreceni Ítélőtáblához (4025 Debrecen Széchenyi utca 24.) címzett bírósági felülvizsgálati kérelemnek van helye.

A **bírósági felülvizsgálati** kérelmet úgy kell benyújtani, hogy az legkésőbb a választási bizottság határozatának meghozatalát követő napon, azaz **2014. szeptember 16-án 16.00 óráig megérkezzen a megtámadott határozatot hozó választási bizottsághoz.**

A bírósági felülvizsgálat iránti kérelmet jogszabálysértésre hivatkozással, illetve a választási bizottság mérlegelési jogkörben hozott határozata ellen az ügyben érintett természetes és jogi személy, jogi személyiség nélküli szervezet nyújthatja be személyesen vagy levélben, illetve olyan elektronikus dokumentumként, amelyet a kérelem benyújtójának jogi képviselője vagy jogi szakvizsgával rendelkező személy esetében a kérelem benyújtója minősített elektronikus aláírásával látott el. Ha a bírósági felülvizsgálat iránti kérelmet elektronikus dokumentumként nyújtja be, annak mellékleteit a kérelmező oldalhű másolatban elektronikus okirati formába alakítja.

A bírósági felülvizsgálati eljárásban az ügyvédi képviselet kötelező. A jogi szakvizsgával rendelkező személy saját ügyében ügyvédi képviselet nélkül is eljárhat.

A bírósági eljárás nem tárgyi illetékmentes. A bírósági felülvizsgálati kérelem benyújtóját tárgyi illetékfeljegyzési jog illeti meg.

A bírósági felülvizsgálati kérelemnek tartalmaznia kell:

* a kérelem jogalapját,
* a kérelem benyújtójának nevét, lakcímét (székhelyét) és - ha a lakcímétől (székhelyétől) eltér - postai értesítési címét,
* a kérelem benyújtójának személyi azonosítóját.

A bírósági felülvizsgálati kérelem tartalmazhatja:

* a kérelem benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét.

A bírósági felülvizsgálati kérelemben új tények és bizonyítékok is felhozhatók.

**I N D O K O L Á S :**

A Ve. 162. § (1) bekezdése alapján a szavazólap adattartalmát a választási bizottság hagyja jóvá azt követően, hogy valamennyi bejelentett jelölt, illetve lista nyilvántartásba-vétele tárgyában határozatot hozott.

A HVB az elkészített minta szavazólap ellenőrzését elvégezte és megállapította, hogy a német nemzetiségi önkormányzati képviselők választására vonatkozó szavazólap-minta adattartalma megfelel a Ve. rendelkezéseinek, a szavazólap-minta megfelelően biztosítja a jelöltek közötti esélyegyenlőséget.

Erre tekintettel a HVB a helyi önkormányzati képviselők és polgármesterek 2014. évi választására a **német nemzetiség választására vonatkozó szavazólap adattartalmát jóváhagyta, a szavazólap-mintát „NYOMHATÓ” felirattal látta el, és azt a bizottság jelenlévő tagjai aláírásukkal hitelesítették.**

A határozat a Ve. 162. § (1) bekezdésén, a jogorvoslatról szóló tájékoztatás a Ve. 222. § (1) bekezdésén, a 223. § (1), (3) bekezdésén, a 224. § (3)-(5) bekezdésén, a 225. §-án és a 240. § (1)-(2) bekezdésén alapul.

Hajdúszoboszló, 2014. szeptember 15.

 **Dr. Úr Attila Bendegúz**

 **HVI elnök**